Il-Prim Ministru Joseph Muscat sostna llejla fil-Parlament li l-eks-Ministru Manwel Mallia se jibqa’ leali lejn il-moviment Laburista u l-Gvern tal-ġurnata. Huwa u jindirizza d-diskussjoni llejla fil-Parlament dwar ir-rapport ta’ bord ta’ inkjesta li kien involut fih membru tal-Korp tal-Pulizija assenjat mal-eks-Ministru tal-Intern u Sigurtà Nazzjonali, il-Prim Ministru qal li kellu ittra ta’  Dr Mallia li fiha spjega li mhux preżenti fil-Parlament  minħabba raġunijiet ta’ saħħa.  Fl-ittra Dr Mallia jgħid li ma tax ir-riżenja tiegħu minn Ministru għax l-inkjesta stess sabet li hu ma kienx parteċipi f’ebda cover-up.  Sostna li hu ma kienx ra l-istqarrija qabel ġiet ippubblikata mill-Gvern dakinhar tal-isparatura filgħaxija.  Fl-ittra Dr Mallia qal li se jibqa’ leali lejn dan il-Gvern u l-Moviment Labursita. Ara l-ittra kollha tal-Ministru Mallia: